Tic-Tac-Toe játék
Fejlesztő leírás:

A játék alap ötlete már az ókorra nyúlik vissza, és összetettsége pont alkalmas egy kezdő programozó első szárnypróbálgatására. A megvalósított játék megegyezik a papíron (földre rajzolt) játék verzióval.
C++-ban íródott konzolos változat.
A felület (a konzolos lehetőségek keretében) elég egyszerű, bár a játszhatóságot ez nem befolyásolja.

Kezdő képernyő:
Maga a kezdő „multimédiás” képsor nagyon egyszerűen készült: kiíratom egymás után az előre feltöltött sorokat. Két sor váltása között egy „pittyenésnek” is kellene szólnia (tartalmazza a kód), de sajnos valamiért nem szól. A hiba okára nem jöttem rá.

Kiíratás, megjelenítés:
Azt már a kezdetekkor tudtam, hogy nem 3 X 3-as méretban fogom megjeleníteni a táblát, hanem a jobb láthatóság érdekében valamilyen módszerrel megnövelem a tábla méretét.
Ehhez egy egyszerű ötletet használtam: A megjelenítendő karakterek szimmetrikusak, ezért az 3 X 3-ös „karakterek” létrehozásához két karakter tömböt hoztam létre, amiben az X első (és harmadik) sora „X X„ a második „ X „ míg a kör első (és harmadik) sora „OOO”, a második pedig „O O” lett (minta1 és minta2). 
minta1:	X X		OOO
minta2:	 X		O   O
minta1:	X X		OOO
A karakter tőmb-be olyan pozícióba pozícionáltam a megfelelő karaktereket, hogy a kiíratásnál már csak a megfelelő értékeket kellett a tömbből „kimetszenem” és a kiíratandó sorba beszúrnom. (tablaKirajzolo () közepén „replace” sorok)

A játék intelligenciája:
Miután a játék összetettsége nem túl nagy, ezért egy viszonylag egyszerű kiértékelő függvényt alkalmaztam. (Bartel, Kraas, Schrüfer: Számítógép és sakk)
A játék egy 10-es egy dimenziós tömbben tárolódik. A játékos értéke „1”, a számítógép értéke „5”. Ez azért hasznos, mert a sorok, oszlopok, átlók mentén összeadott értékek egyértelműen meghatározzák, hogy milyen jelek vannak a sorban. (pl.: 6 értéke esetén: 1 db játékos, és 1 db számítógép „bábu” van egy sorban (oszlopban, átlóban)) 
A nyerő állás ezáltal egyértelmű: amennyiben a kiértékelő függvény értéke: „3” akkor a játékos, „15” esetén pedig a számítógép nyert. A kiértékelő függvényben +500 pontnak vettem, ha a következő lépésben „15” lett (a program nyert!), a kiértékelő függvény által visszaadott érték: +200: „2” esetén (nyerne a játékos, ha nem oda teszünk) és +5 ha „10” (két jele lenne a számítógépnek, ezáltal közelebb kerül a győzelemhez).
Ezen felül kihasználtam, hogy bizonyos pozíciók nagyobb nyerési lehetőséget kínálnak: pl: A középső (5-ös) mező több lehetőséget tartalmaz, valamint a sarkokban is nagyobb a három jel elérésének lehetősége. Emiatt a középső mező értékét +6 ponttal, a sarkok értékét +2 ponttal növelem meg. (pluszErtFeltolt() metódus) Ennek csak a játék elején van jelentősége, mert ha hagyjuk, hogy a gép kezdjen, akkor egyértelműen a középső mezőt foglalja el, valamint amikor kevés „bábú” van a táblán, akkor a sarkokat fogja választani, ami nagyobb esély a nyerésre.


A játék menet leprogramozása:
A program legelején egy sorban gondoskodtam róla, hogy a kiíratás helyes magyarsággal jelenjen meg. (forrás: Google)
Sorrendben ezután feltöltöm a fent említett „plusz értékeket” adó tömböt (pluszErtFeltolt()), majd a kiíratás történik meg egy képernyőtörlés után. Ezután törlöm a tároló tömböt (alapTabla[i]), a lehetséges újrakezdés miatt.
Ezután egy ciklusban fut a fent már említett lépésgenerátor (lepesGenerator ()) és a játékos lépés (jatekosLep()) bekérése felváltva. 
A ciklusból a 9. lépés után vagy a közben folyamatosan megvizsgált esetleges győzelem (gyozelem ()) esetén lép ki a program. 
A ciklus végén mindenképpen történik egy kiértékelés (játékos nyert, program nyert vagy döntetlen lett (egy switch – case szerkezettel)), majd megjelenik a kérdés, hogy „szeretne e újra játszani a játékos?”
„i” vagy „I” esetén a do – while ciklus folytatódik ellenkező esetben a program kilép.


A játék megírásánál használt változók, metódusok:

lepesGenerator (): 	A program lépéséért felelős metódus (nincs visszatérési értéke, a végén a legjobbnak ítélt lépést bejegyzi az eredmény táblába)

tablaKirajzolo (): 	A megjelenítést végző metódus (nincs visszatérési értéke, kiíratás a konzolos felületre egyszerű „cout” paranccsal. Ez a metódus tartalmazza a kiíratandó karakterláncban (az alapTábla tömbben lévő értékek alapján) a jelek (X vagy O) kiíratását is („replace”).

gyozelem ():		A győzelem vizsgálatáért felelős metódus (Visszatérési értéke egy egész szám: „1” esetén a játékos győzött, „2” esetében a program. „0” = döntetlen) 

lepesSzam;		A lépések számát tartja nyílván (9 esetén vége a játéknak)

segedIndexFeltolt (): A sorok, oszlopok, átlók összegét számolja és letárolja a segedIndex tömbben. (A lépésgenerátor ezen értékek alapján számolja a legjobb lépést. visszatérési értéke nincs, rögtön a tömbben módosít.)

tablaTorles():		Az alapTábla tömböt alaphelyzetbe állítja (feltölti „0” értékkel.)

kezdoTabla():	A kezdéskor megjelenő TIC – TAC – TAO felírat megjelenítésért felelős (Nincs visszatérési értéke, egyszerű kiíratás)

jatekosLep():		A játékos lépéséért felelős metódus (Felteszi a kérdést, hogy mit szeretne léni a játékos, majd megvizsgálja, hogy szabad-e az a mező. Amennyiben szabad, akkor az alaTabla tömbben bejegyzi a lépést.)

pluszErtFeltolt():	A leírás elején jelzett kiemelt értékű mezők beállításáért felelős modul. (Az „5”-ös mezőt valamint a sarkokat „fontosabbá” teszi így a program.)
[bookmark: _GoBack]
alapTabla:		A játék mezőt tároló tábla

pluszErtek:		Ebben a tömbben tárolódnak el a „fontosabb” mezők. (A pluszErtFeltolt() metódus tölti fel.)

segedIndex:		Ebben a tömbben tárolódik a sorok, oszlopok, átlók összege.

segedTabla:		Ebbe a táblába kerül be a lehetséges lépés. (Ezután lesz meghívva (erre a táblára) a lépésgenerátor.)
 
kiertekeloTabla:	Ebbe a tömbbe kerülnek a lépésgenerátor által számolt értékek. A folyamat végén a legnagyobb értékkel rendelkező tömbelem lesz a program által választott lépés.

